
The cultural conflict and acculturation 

Abstract: Leveled against conflict management theory, culture becomes a mainstay for the preparation and de- 
velopment of operations during international military missions. Because citizens are influenced by culture on multi- 
ple levels - national, ethnic, religious, and organizational -, cultural conflict requires an approach based on predictive 
models and cross-cultural competencies. 

The present study is conceived as a synthesis of the literature in the field of the strategic culture. Based on the 
interpretation model used in social sciences, cross-cultural competencies aim at avoiding failures which might occur 
from the confrontation of two different cultural paradigms. The ethnocentric tendency, which weighs down biases 
and analogies borrowed from the source culture to the host culture, constitutes a “categorization process” (a stereo- 
typing tendency), which is balanced by cultural knowledge, aiming at the possibility of understanding different core 
values and beliefs. Cultural competencies represent the method used to resolve the cultural conflict which results 
from the clash of two different “civil cultures” (opposing values and traditions). Cross-cultural competencies strongly 
influence the understanding of the human factors, during cross-cultural military missions. The study searches to draw 
a distinction between cultural conflict, acculturation and military culture. 

Keywords: cross-cultural competence, acculturation, cultural conflict, cultural strategy, dimensions of culture. 


Conflictul cultural și aculturaţia 

Rezumat: Poziţionată în perspectiva teoriei managementului conflictului, cultura devine o condiţie principală pen- 
tru pregătirea și punerea în practică a operațiunilor desfășurate în cadrul misiunilor militare internaționale. Deoarece 
cetățenii sunt influenţaţi de cultură pe mai multe niveluri - naţional, etnic, religios și organizational -, conflictul cultu- 
ral necesită o abordare ce are la bază modele predictive și competențe interculturale. 

Acest studiu este conceput ca o sinteză a bibliografiei de specialitate în domeniul culturii strategice. Folosind un 
model interpretativ cu aplicare în științele sociale, competențele interculturale au ca scop evitarea eșecurilor care 
pot surveni din confruntarea a două paradigme culturale opuse. Tendinţa etnocentrică, care pune în balanţă preju- 
decăți și analogii împrumutate din cultura sursă şi transferate către cultura țintă, este definită ca proces de catego- 
rizare (ca tendință spre stereotipizare), care este contrabalansat de cultura generală, având ca scop posibilitatea de 
a cunoaște și înțelege valori centrale și credințe diferite de cele proprii. Competențele interculturale reprezintă me- 
toda utilizată în dezamorsarea conflictului cultural care rezultă din ciocnirea a două „culturi civile” diferite, definite ca 
tradiţii și valori antagonice. În timpul misiunilor militare internaţionale, competențele interculturale influenţează într-o 
manieră profundă înțelegerea factorilor umani. Studiul urmăreşte să prezinte și să pună în conexiune concepte pre- 
cum: „conflictul cultural”, „aculturaţia” și „cultura militară”. 

Cuvinte-cheie: competențe multiculturale, aculturaţie, conflict cultural, strategie culturală, dimensiuni ale culturii. 


Motto: 

„Contactele sociale între culturi diferite se aseamănă adesea cu piesele de teatru în care cel puţin un 
actor nu își cunoaște replicile. În astfel de întâlniri, premisa de la care plecăm nu este aceea că lucrurile 
sunt diferite, ci aceea că aproape totul este diferit. Un nou mediu cultural se manifestă pretutindeni, ceea ce 
înseamnă că nu poate fi ignorat prea mult timp. Acest lucru produce, uneori, ceea ce numim șoc culturar'!. 

Introducere 

Studiul nostru propune, în început, o prezenta- 
re a conceptului de cultură din perspectivă gene- 
rală, antropologică, psihologică și socială, plecând 
de la premisa că individul manifestă în cele mai 
multe dintre cazuri o atitudine selectivă față de 
mediul înconjurător, ceea ce îi permite, ca trecând 
realitatea prin filtrul concepţiilor sale despre lume, 
să interacţioneze cu un grup social. 

Conflictul cultural survine ca o ciocnire între gru- 
puri sociale ce manifestă valori, ideologii și doctri- 
ne incompatibile, fiind declanșat de factori cultural- 
identitari, istorici sau religioși. Definirea noţiunii de 
conflict cultural, analizarea cauzelor conflictelor 
culturale, precum și prezentarea modalităţilor de 
gestionare a acestora, devin teme de cunoaștere 
relevante pentru operaţiunile militare pe timp de 
pace sau de război, acolo unde se impune necesi- 
tatea relaţionarii și stabilirii dialogului intercultural 
cu scopul consolidării încrederii și colaborării într- 
un mediu fundamental diferit de cel propriu. 

Alături de problematica conflictului cultural, se 
naște necesitatea explicării unui fenomen corelativ, 
reprezentat de procesul aculturaţiei. Conflictul cul- 
tural va fi prezentat din perspectiva interacțiunii 
militare cu o cultură la nivel local, în timp ce pro- 
cesul aculturaţiei va fi prezentat ca fenomen de ni- 
vel global, deoarece culturile locale se schimbă ca 
reacție la fenomenul globalizării. În acest context, 
studiul va urmări explicarea strategiilor de gestio- 
nare a conflictelor culturale, consecinţele schimbă- 
rii de paradigmă la nivel intercultural și, în ultima 
parte a lucrării, va fi stabilită relaţia dintre acultu- 
rație ca proces psiho-social dinamic și ciclul evolu- 
tiei conflictului cultural. Aculturaţia reprezintă aici 
o modalitate de negociere între două culturi diferi- 
te, aflate sau nu în conflict, cu scopul menținerii 
propriilor valori, având ca urmare adaptarea la o 
nouă cultură sau influențarea reciprocă dintre do- 
uă culturi, unde prima este reprezentată de cultu- 
ra sursă și cea de a doua de cultura gazdă. 

Studiul urmărește să demonstreze teza că într- 
un context multinațional, predominant într-o gamă 
variată de misiuni militare, se impune studierea 
conflictelor culturale și prezentarea modalităţilor de 
gestionare a acestora, conturându-se nevoia unei 
înțelegeri mai aprofundate a perspectivelor unei 
alte culturi. 


1. Definirea conceptului de cultură 

La nivelul studiilor asupra culturii, cercetătorii 
operează distincţia între ce reprezintă natura uma- 
nă și ce semnifică datul cultural, plecând de la pre- 
misa că structura de personalitate a fiecărui indi- 
vid se raportează la cultură ca la un fenomen am- 
plu, care se extinde asupra unei societăți sau grup 
social, unde modelele culturale sunt create prin in- 
termediul colaborării între indivizi. Un principiu ar 
fi acela că beneficiem de o anumită cultură pe ca- 


re o învăţăm progresiv ca membri ai unei anumite 
societăţi, la care contribuie predispoziția individua- 
lă de a asimila anumite valori, în conexiune cu ro- 
lul formator al educaţiei, care modelează caracte- 
risticile comportamentale și civice. Cultura nu este 
transmisă genetic, ci reprezintă o achiziţie perso- 
nală, care are ca punct de plecare nivelul lingvis- 
tic. Factori clasificatori ca etnia, mediul social, pro- 
fesia, sexul și vârsta măresc receptivitatea indivizi- 
lor faţă de acceptarea anumitor percepții asupra 
culturii sau subculturii de care aparţin, pe care le 
promovează în interacțiunea cu ceilalți membri, con- 
struind o cultură comună. Valori, credinţe, relaţii și 
procese sunt comunicate „în mod repetat, fiind trans- 
formate prin multiple reiterări care produc o stabili- 
zare a lor, astfel că vor ajunge să deţină succes cul- 
tural și să facă parte din cultură”?. Istoria unui po- 
por, precum și influențele ideologice și mișcările 
sociale, sunt cele care dau naștere normelor cultu- 
rale acceptate de cetăţeni, plecând de la modele 
culturale ce variază în funcţie de perioada istorică. 

Helen Spencer-Oatey, psiholog şi profesor de 
lingvistică la Universitatea Warwick, defineşte cul- 
tura ca „o colecție de presupuneri și valori, orien- 
tări către viaţă, credinţe, politici, proceduri și con- 
venţii de comportament, ce sunt împărtășite de un 
grup de indivizi și care influențează, dar nu deter- 
mină, comportamentul fiecărui membru și interpre- 
tarea sa asupra decodării comportamentului altor 
membri”3. 

Natura umană reprezintă numitorul comun al tu- 
turor ființelor, nivelul universal pe care o ființă îl îm- 
părtășește cu altele prin intermediul psihismului, 
comparat de către Spencer-Oatey cu un software 
mental. Asemenea sociologului Charles Horton 
Cooley, autor al unui tratat despre natura umană, 
Spencer-Oatey consideră că natura umană este 
produsul bagajului genetic al omului. Prin analogie 
cu un computer, natura reprezintă sistemul de ope- 
rare care determină funcţionarea psiho-fiziologică 
a unui individ. Pe lângă aceste funcţii biologice, el 
enumeră capacitatea de emoţionare, dorința de co- 
muniune cu alţii, dorința de joc și de exprimare, 
precum și capacitatea de a observa mediul încon- 
jurător şi de a reflecta asupra acestuia, toate aces- 
te trăsături aparținând nivelului psihic. Însă, desti- 
naţia pe care fiecare o dă acestor emoţii, modali- 
tatea în care emoţiile sunt exprimate și receptate 
sunt filtrate prin intermediul culturii, proces care în 
evoluţia speciilor se situează la antipod faţă de as- 
pecte ale naturii umane, care sunt împărtășite cu lu- 
mea animală?. Astfel, în opinia lui Geert Hofstede”, 
cultura afectează comportamentul și interpretarea 
comportamentului. El consideră că societatea se 
poate împărţi în funcţie de gradul de cultură în mai 
multe categorii, fiecare individ putând face parte 
din mai multe grupuri culturale, enumerate mai jos: 
naţional; regional/etnic/religios/lingvistic; de gen; de 
generație; de rol social; de clasă socială, profesie, 

educație; nivel organizaţional€. Din punct de vede- 
re antropologic, cultura înseamnă organizarea cu- 
noașterii, care se transmite prin intermediul comu- 
nicării. Globalizarea comunicării a făcut ca societa- 
tea să se confrunte cu o „hegemonie de tip cultu- 
ral”, manifestată în special prin caracteristicile cul- 
turii de masă. În anul 1983, gânditorul Alvin Toffler 
formula în studiul care l-a consacrat, Al treilea val, 
o analiză complexă a societăţii viitorului și a revo- 
luţiei informaţionale, determinată de dezvoltarea 
accelerată a mijloacelor de comunicare și de „cul- 
tura pipului”. Constatăm astăzi că el a anticipat cu 
incredibilă acuratețe societatea informaţională con- 
temporană, unde liberalizarea accesului la Internet, 
definit ca „super-rețea a rețelelor'?, și descentrali- 
zarea mijloacelor de comunicare în masă, dictată 
de mijloacele electronice de informare new media 
(bloguri, site-uri, rețele de socializare, ediţiile digita- 
le ale publicaţiilor, canalele audio-video) și de teh- 
nologia telecomunicaţiilor, au avut un profund im- 
pact asupra comportamentului social, modelând su- 
prafața sferei publice. 

În ceea ce privește abordarea la nivel cognitiv a 
culturii, psihologii militari, Allison Abbe! și Stanley 
M. Halpini!, avansează teoria conform căreia „indi- 
vizii sunt influenţaţi de cultură pe mai multe nivelu- 
ri, incluzând cel naţional, etnic, religios și organiza- 
tional. Pe lângă factorii situaţionali, care pot fi inde- 
pendențţi de cultura etnică sau naţională, și perso- 
nalitatea modelează comportamentul. Cultura nu 
este fixă, ci este un proces dinamic, supus transfor- 
mărilor, și poate rezulta în schimbare și variații'17. 

Cultura este comunicată la nivelul interacțiunii 
dintre membrii unui grup și ea este „negociată”, 
având un caracter de schimb, adaptativ și informa- 
tional. Variabilele de care depinde interacțiunea 
culturală sunt determinanţii spaţio-temporali, au- 
dienţa, precum și alţi diverși factori. Interacțiunea 
presupune un sistem de referință comun și se des- 
fășoară la nivelul înţelegerii reciproce. Cultura es- 
te unul dintre factorii principali care determină com- 
portamentul indivizilor referitor la judecăţi de valoa- 
re (bine vs. rău, important vs. neimportant). Totoda- 
tă, cultura are impact asupra capacității de adapta- 
re a individului la condiţii schimbătoare:5. Cultura 
se constituie în trei componente de bază: „1. obiec- 
tele pe care un popor le produce și le utilizează (de- 
numite artefacte); 2. maniera în care indivizii se com- 
portă (include limbajul); 3. ideile pe care indivizii le 
exprimă”. 

Cultura de suprafață subsumează artefactele și 
comportamentele umane. „În această categorie ge- 
nerică sunt incluse limba vorbită, precum și arhi- 
tectura, dansul, arta, îmbrăcămintea (n.a., artefac- 
tele) și exprimarea emoțiilor (n.a., nivelul cognitiv 
și afectiv al comunicării ideilor)”15. Acestea consti- 
tuie manifestările de suprafaţă ale aspectelor mai 
profunde ale culturii - valori, norme și credințet®. Cul- 
tura de profunzime include felul în care „un popor 


percepe timpul, aspectele morale, rolurile ambelor 
sexe și calitățile unui lider adevărat". În studiile de 
securitate, trei niveluri de bază definesc cultura stra- 
tegică: un nivel constituit de geografie, trăsături etno- 
culturale și istorie, un nivel constituit de cultura so- 
cială, economică și politică și un nivel constituit de 
instituţiile militare și de relaţiile militar-civile!€. 
Expertul american Sheila Jager opinează că la 
nivel tactic există două tipuri de cunoaștere a cultu- 
rii strategice, unde cunoașterea etnocentrică este 
distinctă de tipul de cultură strategică pe baza că- 
ruia sunt concepute politicile și marile strategii: „de 
exemplu, felurile de cunoaștere culturală necesita- 
te la nivel tactic (cunoașterea obiceiurilor specifice 
ca „nu scuipa în public”, „scoateţi pantofii când in- 
tri într-o casă”) sunt distincte de cunoașterea cultu- 
rală necesară formulării politicilor și strategiilor”1?. 
Cultura strategică imprimă comportamente tipi- 
ce unei culturi de referinţă, înțeleasă ca formă de 
cultură civilă?0. Cultura civilă are ca scop crearea 
la nivel de masă a unei ideologii comune ca sursă 
a identităţii naţionale și de grup, prin împărtășirea 
unui set de valori și principii unificatoare. Această 
cultură se manifestă asemenea „forței religiei asu- 
pra organizării politice, sociale și economice, pre- 
cum și a normelor sociale de comportament'21. 


2. Ce sunt conflictele culturale? 

Col. William M. Darely, fost redactor-șef al revis- 
tei Military Review, observă faptul că în istorie, în- 
că din perioada Antichității, expansiunea imperii- 
lor a fost corelată cu impunerea sistemului cultu- 
ral de valori al cuceritorului asupra populaţiei cuce- 
rite, cultura având scopul de a legitima autoritatea 
față de cei învinși, fie prin prozelitism, fie prin coer- 
ciţie??. În acest context, conflictul cultural este înțe- 
les, în primul rând, ca o dispută între diferitele „re- 
ligii civile” și sisteme de valori opuse. Conflictul cul- 
tural este explicat de către experţi ca fiind „o cioc- 
nire ireconciliabilă între sisteme culturale diferite, 
ce manifestă valori incompatibile”2. 

În general, orice conflict are cel puţin patru di- 
mensiuni. Prima include părţile implicate și siste- 
mul social la care părțile își revendică apartenen- 
ta, a doua se referă la intensitatea conflictului, a 
treia vizează dinamica conflictului, care presupune 
schimbări și evoluţii, iar a patra corespunde mana- 
gementului conflictului, respectiv, modului în care 
conflictul poate fi rezolvat și depășit”. 

Exemple de conflicte culturale sunt: „negarea 
valorilor culturale ale unui popor; denaturarea ade- 
vărului istoric; disfuncţionalităţi sociale generate de 
preluarea unor modele socio-culturale incompati- 
bile cu fondul autohton; posibilitatea pierderii identi- 
tăţii culturale; conflicte religioase în care se exploa- 
tează anumite concepţii religioase; crearea artifi- 
cială de frontiere confesionale şi stimularea dife- 
rendelor de această natură între ţări vecine”25. 

Cauzele conflictului cultural îşi extrag rădăcinile 

din cultură (ce este definită, deopotrivă, de istorie 
și geografie), cultura fiind determinată de practici- 
le, cunoașterea, valorile și doctrinele care stau la 
baza unui grup. Psihologia socială investighează 
cauzele apariţiei conflictului cultural, care poate 
surveni ca urmare a unui proces de stereotipizare 
ce poartă denumirea de categorizare. Categoriza- 
rea se constituie ca o tendinţă către simplificarea 
informaţiei. Atitudinea selectivă față de mediul în- 
conjurător cu privire la detaliile investite cu sens 
creează reprezentări mentale ce au influenţă asu- 
pra interacțiunii cu un grup cultural?$. Categoriza- 
rea este un proces care utilizează informaţii legate 
de identitatea unui grup cultural, precum: aparte- 
nenta naţională, rasă, obiceiuri și tradiţii?/. Astfel, 
stereotipizarea pune accentul pe asemănări și di- 
ferențe între grupuri, însă ea este puternic influen- 
tată de idei și atitudini pe care le avem față de gru- 
pul respectiv?8. Tendinţa către stereotipizare este 
contrabalansată de cunoașterea unei culturi, ce are 
ca efect posibilitatea înțelegerii credințelor și valo- 
rilor sale. Așa cum remarcă lt. col. Kara Soules, 
toate tipurile de organizaţii și culturi se confruntă 
în procesul de gestionare a conflictului cultural cu 
fenomene ce implică „prejudecată, eroare, repre- 
zentări greșite și neînțelegeri ce rezultă în diferite 
niveluri ale conflictului”2?. 

Cu toate acestea, perspectivele asupra conflic- 
tului, iniţial având implicaţii extrem de negative, se 
pot schimba, ţinând cont de complexitatea conflic- 
tului, astfel încât să producă rezultate benefice“. 
Așadar, anumite conflicte a căror intensitate nu es- 
te ridicată sunt necesare pentru a stimula competi- 
tivitatea, „conflictul putând conduce la consolidarea 
relaţiilor și maximizarea eficienţei și poate surveni 
atât într-un mediu de cooperare, cât și într-unul com- 
bativ'31. În caz contrar, „conflictul interpersonal și 
stereotipizarea pot degrada relațiile sociale. În ca- 
zul în care nu există un respect de sine ridicat, 
egocentrismul - aplicarea trăsăturilor personale al- 
tuia - nu va provoca o reducere a prejudecății sau 
stereotipizării și astfel nu vor fi stabilite premisele 
pentru realizarea și coordonarea relaţiilor sociale”?. 

Privit în perspectiva teoriei generale, conflictul, 
care poate fi provocat de evoluţia crizei, se concre- 
tizează în două etape: de escaladare, în care ten- 
siunile ating un punct maxim, și de regres, de reve- 
nire la normalitate. Expertul român, Marian Valentin 
Grigoroiu, realizează o amplă analiză a tipologiei 
conflictelor şi crizelor contemporane, analizând fie- 
care etapă după cum urmează: 

„a) etapa de escaladare cuprinde patru stări: 

- pacea implică şi o stare de criză în care există 
tensiuni, mai mult sau mai puţin violente, dar nu exis- 
tă nicio ameninţare la adresa obiectivelor prioritare; 

- diferendul pune în evidenţă ameninţarea la a- 
dresa obiectivelor prioritare. Aceasta se caracteri- 
zează prin tulburarea legăturii între unităţile siste- 
mului, instaurarea unei stări de vigilenţă sporite şi 


a unei atitudini de descurajare şi intimidare; 

- confruntarea este faza superioară a crizei, 
când unităţile sistemului recurg la acţiuni violente. 
Aceasta se caracterizează prin desfăşurarea unor 
exerciţii militare, prin redislocarea de forţe şi formu- 
larea ultimatumurilor; 

- conflictul armat reliefează faptul că prevenirea 
crizei a eşuat, existând posibilitatea (nu inevitabili- 
tatea) desfăşurării conflictului. 

b) etapa de regres cuprinde doar două stări: 

- detensionarea situaţiei se caracterizează prin 
reducerea violenţei dintre unităţile sistemului. A- 
ceasta se manifestă prin retragerea forţelor şi recu- 
noaşterea faptului că ameninţarea la adresa prin- 
cipalelor obiective prioritare s-a redus. În această 
stare creşte convingerea că perioada cea mai difi- 
cilă a fost depăşită şi că unităţile aflate în conflict 
depun eforturi pentru realizarea unei situaţii post- 
criză stabile şi acceptabile. Principalele activităţi 
sunt dezangajarea militară şi negocierea păcii; 

- noua Stabilitate, de regulă, depăşeşte în inten- 
sitate starea iniţială (de pace), reprezentând un nou 
statu-quo acceptat de către toate unităţile”. 

În etapa post-conflict se deschid mai multe căi 
de rezoluţie a unei dispute, dar care depind de echi- 
librul de forțe ale celor două părți, unde, partea a că- 
rei putere este dominantă își poate impune cererile 
prin tactici dure (Strong arm tactics) sau pe cale di- 
plomatică, prin negociere: „o facțiune îşi impune 
punctul de vedere asupra celorlalte părţi, printr-un 
act de autoritarism; disputantul renunţă la cerere 
fără să fie convins că cealaltă parte este corectă, 
dreaptă; acord prin compromis (prin negociere sau 
„tocmeală”); conversia la punctul de vedere expri- 
mat de cealaltă parte (prin justificări adaptative)'3. 


3. Metode de gestionare ale conflictelor cul- 
turale și strategii relevante 

Ca metodă de gestionare a conflictelor cultu- 
rale, psihologii militari, Allison Abbe și Stanley M. 
Halpin, găsesc că este importantă conștientiza- 
rea propriei culturi ca premisă pentru înțelegerea 
diferenţelor culturale care pot escalada într-un con- 
flict. În procesul contactului cu o altă cultură, afec- 
tul joacă un rol important pentru a învăţa despre 
cultura respectivă și pentru formarea competente- 
lor interpersonale, de autoreglare într-un cadru mul- 
ticultural, dar și pentru aculturațţie și dobândirea per- 
spectivei cuiva care trăiește în cultura respectivă”. 

Hofstede identifică patru dimensiuni referitoare 
la maniera în care militarii interpretează o cultură: 
distanța față de putere, individualism vs. colectivism, 
masculinitate vs. feminitate, evitarea incertitudinii. 
Spre exemplu, el clasifică naţiunile ca fiind domina- 
te de o cultură masculină (Japonia, Ungaria, Austria, 
Elveţia, Anglia), în timp ce ţările latine și cele nor- 
dice aparțin unei culturi feminine. Toate aceste di- 
mensiuni trebuie luate în considerare în contexte 
care implică colaborarea între culturi diferite, cum 

ar fi, de exemplu, participarea la o conferinţă inter- 
naţională, atunci când diferenţele de cultură presu- 
pun înțelegeri, abordări și atitudini diferite. 

Expertul militar, mr. Shawn A. Sebrellk, anali- 
zează câteva tipologii semnificative de modele cul- 
turale, incluzând unul dintre cele mai renumite sis- 
teme, și anume cel elaborat de Hofstede în anul 
198336. În continuare, cităm perspectiva sa asupra 
domeniilor culturale utilizate în măsurarea gradu- 
lui de competenţă interculturală, necesar în preve- 
nirea conflictelor ce pot rezulta din întâlnirea a două 
culturi foarte diferite: „Modelul lui Molinsky (2013) 
implică un cod cultural cu șase dimensiuni, care 
sunt folosite pentru a analiza: extraversiunea, en- 
tuziasmul, formalitatea, asertivitatea, autopromova- 
rea și dezvăluirea de informaţii personale. Aceste 
criterii sunt utilizate cu scopul interacțiunii cu cultu- 
ra gazdă. Hofstede (2014) a elaborat un model cu 
mai multe dimensiuni culturale: indexul distanţei 
față de putere (valorile ridicate indică dependenţa 
față de șefi), indexul individualismului (valorile ridi- 
cate indică un procent ridicat de individualism), in- 
dexul masculinităţii (valorile ridicate atestă un pro- 
cent ridicat de masculinitate, cu roluri clare în func- 
ție de gen), indexul evitării incertitudinii (valori ridi- 
cate presupun respondenţi aflaţi sub presiunea in- 
certitudinii) și perspectiva pe termen lung (valori ri- 
dicate indică perseverenţa). Fons Trompenaars și 
Charles Hampden-Turner elaborează dimensiuni 
culturale analitice cu aplicare în domeniul afaceri- 
lor și managementului, care consistă în universali- 
tate vs. particularitate, individualism vs. colectivism, 
neutru vs. emoțional, specific vs. difuz”. 

Cercetătorii sunt de părere că există trei abili- 
tăţi interculturale: prima, abilitatea de a recunoaște 
ameninţarea și de a o deosebi de situaţiile ce nu 
implică ameninţare, este la fel de importantă ca 
cea de-a doua, abilitatea de a înţelege o cultură 
pentru a avea posibilitatea de a influenţa perceptii- 
le locale asupra misiunii, iar cea de a treia abilitate 
este pusă în conexiune cu modalitatea de exprima- 
re a respectului în cultura gazdă“. 

Denumirea de „cele 3 Competenţe” („the three 
cross-cultural competencies”) este folosită de către 
experții militari în domeniul competențelor intercul- 
turale pentru a defini aspecte ce ţin de „cunoaște- 
re, afect/motivaţie și abilităţi care le permit indivizi- 
lor să se adapteze în mod eficient în medii multi- 
culturale”. Cei 3 C se referă la competenţe cultura- 
le care includ: competenţe lingvistice, expertiză re- 
gională și cultură generală. În aceeași manieră, pot 
fi decelate asemănările și deosebirile culturale și pot 
fi deosebite mult mai eficient variabilele culturale. 

„Luarea unei alte perspective” („perspective tak- 
ing”) este o strategie pentru rezolvarea conflictului 
cultural, care presupune înțelegerea perspectivei 
unei culturi diferite. Cu toate acestea, înțelegerea 
nu implică achiesarea la acea perspectivă, ci este 
o strategie utilă pentru formularea argumentelor ne- 


cesare negocierii. 

„Armata americană se implică în diferite misiu- 
ni, fiecare implicând diferenţe: război convenţional, 
contrainsurgență, operaţiuni de pace, stabilitate și 
reconstrucţie, asistență umanitară, situaţii de urgen- 
tă în urma dezastrelor ecologice. Misiunile pot va- 
ria şi se pot schimba cu rapiditate. Toate acestea 
se desfășoară în colaborare cu diferite grupuri cul- 
turale, în interiorul diferitelor grupuri culturale sau 
împotriva altor grupuri culturale. Soldații au nevoie 
să intervină și să acționeze în situaţii necunoscute, 
în care nu dețin experiență anterioară, și în cadrul 
cărora combatanții, aliați sau adversari, manifestă 
valori, credințe, tipare de comportament, precum 
și dorințe diferite de ale lor. Unităţile armatei actio- 
nează în interiorul teritoriilor unde populațiile sunt 
cultural foarte diferite. Mai mult, armata presupune 
diversitate culturală în interiorul său și contacte 
cu grupuri culturale diferite, fie că sunt aliați (trupe 
NATO, ONG-uri și civili), fie forțe ostile”. 

Competenţele interculturale reprezintă o strate- 
gie salvatoare în teatrele de operaţii, precum și un 
element ce contribuie la succesul misiunilor, con- 
ferindu-le soldaţilor abilităţi de adaptare, învăţare 
și operativitate sporite în cadrul misiunilor interna- 
ționale“. Fie că este vorba de activități pe timp de 
pace sau de război, relaționarea și dialogul inter- 
cultural, consolidarea încrederii și colaborarea într- 
un mediu fundamental diferit de cel propriu implică 
obligativitatea formării competenţelor intercultura- 
le+1, precum: competenţe lingvistice, cultura gene- 
rală și expertiză asupra regiunii. 


4. Aculturaţia ca process psiho-social dina- 
mic în ciclul evoluţiei conflictului cultural 
cu impact asupra operaţiunilor militare 

Cultura este un fenomen stabil, dar, care pre- 
supune, în același timp, dinamism și transformare 
ce rezultă în capacitatea de adaptare. La nivelul 
psihologiei populare, sociologul român Constantin 
Rădulescu-Motru introduce conceptul de imitație 
și cel de individualism, unde imitaţia poate fi înţe- 
leasă ca tendinţa prin care o persoană adoptă tră- 
sături ale unei culturi diferite sau chiar o asimilea- 
Ză, iar individualismul - ca refuzul de a se integra 
într-o nouă cultură și păstrarea propriilor valori tipi- 
ce culturii moștenite“?. Aceste două tendinţe sunt 
semnificative pentru procesul aculturaţiei, care se 
manifestă la nivel psiho-social. Astfel, fenomenul 
aculturaţiei devine relevant de analizat din punctul 
de vedere al transformărilor culturii la nivel interet- 
nic, cu impact asupra culturii strategice. 

„Migraţiile ilegale de amploare, valorile masive 
de refugiaţi din zonele cu conflicte deschise către 
alte zone şi crearea destabilizărilor demografice”% 
reprezintă fenomene demografice ce au creat con- 
textul abandonării temporare a culturii sursă și a- 
doptarea unei alte culturi gazdă. În limbajul psiho- 
logiei sociale, această schimbare de paradigmă cul- 

turală poartă denumirea de aculturaţie. Aculturaţia 
se manifestă, totodată, ca rezultat al globalizării. 
În acest sens, psihologul J.J. Arnett susține faptul 
că indivizii manifestă o „identitate biculturală”, care 
presupune atât o dimensiune identitară locală, cât 
și una globală”. Deoarece culturile locale se schim- 
bă ca reacţie la fenomenul globalizării, procesul 
aculturaţiei explică consecinţele schimbării de pa- 
radigmă la nivel intercultural și organizațional. 

Cercetătorul Amelia Green vorbește despre un 
tip de împrumut la nivel cultural, când, prin mime- 
tism, membrii unui grup preiau reprezentări pe ca- 
re le interiorizează la nivelul psihologic, ajungând 
dominante. Acest mecanism poartă numele de a- 
culturaţie, fenomen răspândit în special în rândul 
emigranților, azilanţilor, dar şi al culturilor care tră- 
iesc în vecinătate și care ajung să se influențeze 
reciproc. 

Plecând de la premisa conform căreia „cultura 
se referă atât la naţiune, cât și la granițe”46, con- 
ceptul de naţiune privește originea etnică și cultu- 
ra ce se manifestă între anumite graniţe teritoria- 
le, apelând la „ideea de stat, ca identitate absolută 
și suverană". Etnicitatea poate fi definită ca apar- 
tenenţa la un grup care împărtășește aceeași lim- 
bă, un set de credinţe, o istorie și tradiții comune. 

Aculturaţia este un termen ce presupune un pro- 
ces de adaptare la o cultură diferită de cea proprie, 
ce poate implica fie schimbarea de statut, fie un alt 
grup etnic, în aceste cazuri fiind vorba despre inte- 
grarea elementelor de cultură ale grupului domi- 
nant în sistemul de valori al grupului subdominant. 
Aculturaţia este definită de dicţionarul de psiholo- 
gie socială ca „un proces psihosocial lent și selec- 
tiv, de preluare parțială sau integrală de către un 
individ sau grup de indivizi a unei alte culturi. Are 
loc de obicei fie în rândurile emigranților, fie cu oca- 
zia unor contacte mai îndelungate dintre două cul- 
turi vecine, unde, în cazul din urmă, după un timp, 
ambele culturi sunt afectate prin aculturaţie selec- 
tivă, reciprocă, ce poate conduce la nașterea unei 
noi culturi”48. 

Adaptarea culturală, etnicitatea și contextul re- 
cepției sunt definite de Schwarz et al. ca puncte 
de referință importante în procesul ce vizează tre- 
cerea de la o cultură la alta“. Potrivit modelului 
unidirecțional, elaborat de către Raymond Teske 
şi Nelson Bardin%, există percepția conform căreia 
se renunţă la cultura tradiţională în favoarea unei 
culturi recente, dar studiile de specialitate au de- 
monstrat că aculturaţia este un proces care se rea- 
lizează selectiv, cu scopul păstrării propriilor valo- 
ri. În cazul opus, procesul de aculturaţie poate avea 
ca urmare asimilarea. 

În viziunea lui Padilla și Perez, conştientizarea 
culturală este reprezentată de cunoașterea pe ca- 
re indivizii o posedă în legătură cu originea lor și cu 
originea culturii dominante sau adoptive. Referitor 
la această cunoaștere, autorii au în vedere: vorbi- 


rea fluentă a limbii ambelor culturi, cunoașterea eve- 
nimentelor istorice importante care au format cul- 
tura respectivă, înțelegerea și aprecierea formelor 
artistice ale celor două culturi, precum și comporta- 
mentul și valorile pe care indivizii le folosesc5!. Cu- 
noașterea diferită a celor două culturi presupune în 
mod direct proporţional, grade diferite de acultura- 
tie. În același timp, lipsa de cunoaștere a propriei 
culturi poate însemna o slăbire a sentimentului de 
identitate și de apartenenţă la cultura de proveniență. 

Printre factorii principali care influențează acul- 
turaţia, enumerăm: familia, aderenţa la o credinţă 
și relațiile de putere între grupuris?. Astfel, cercetă- 
torii au identificat diferenţele de limbă, etnie și reli- 
gie ca fiind cele care îi fac pe emigranţi să se deta- 
șeze de cultura țării de adopţie. Literatura de spe- 
cialitate stabilește că relaţiile între grupuri sunt pu- 
ternic influențate de diferenţele culturale, astfel că 
dominanţa socială este corelată cu aspecte ce ţin 
de cultură. Cultura devine o condiţie sine qua non 
în stabilirea delimitării dintre psihologie și etnolo- 
gie, ceea ce permite un studiu al identităţii naţiona- 
le, al valorilor și al comportamentului social, fapt 
care devine necesar într-o lume globalizată. 

Într-un context multinațional, predominant într- 
o gamă variată de misiuni militare, se impune ne- 
voia unei înțelegeri mai aprofundate a perspective- 
lor unei alte culturi. De aceea, „flexibilitatea, com- 
petenţele interculturale, lipsa tendinței etnocentri- 
ce și metodele de a ţine sub control stresul”? sunt 
puse în conexiune cu adaptarea și eficienţa într- 
un cadru multicultural. În acest sens, competente- 
le culturale și adaptarea emoţională contribuie con- 
siderabil la succesul misiunilor. 

Psihologii militari Abbe și Halpin sunt de părere 
că „înțelegerea culturală este necesară, dar nu es- 
te suficientă”54. De aceea, în viziunea lor, militarii 
trebuie, ca pe lângă cunoașterea culturală, să fo- 
losească indici situaţionali pentru a determina con- 
textul în care cunoașterea culturală este necesar 
de folosit, pe lângă abilităţile de relaţionare cu mem- 
brii acelei culturis5. De cealaltă parte, aculturaţia 
devine un proces important de prezentat ca o di- 
mensiune a culturii sociale contemporane. Acest 
proces apare ca o consecinţă a globalizării și a 
războiului sau instabilității politice, care au deter- 
minat largi mase de oameni să emigreze sau să 
caute azil politic. 

În domeniul forțelor armate, studiul aculturaţiei 
își revendică importanţa cu scopul necesităţii ex- 
plicării proceselor care au loc la nivelul psiho- 
social în interacţiunea între două sau mai multe 
culturi care coexistă între limitele aceluiași stat, din- 
tre care una este dominantă. Aculturaţia poate fi 
un proces demn de cultivat și încurajat la nivelul 
culturii strategice, ca o modalitate de menţinere a 
stabilităţii sociale, de încurajare a dialogului inter- 
cultural și de aplanare a conflictelor culturale într- 
un spaţiu al pluarlismului, dominat de identități mul- 

ticulturale, ca o garanţie a accesului egal la expri- 
mare, integrare și cooperare. În acest sens, acultu- 
raţia poate fi înțeleasă ca o formă de dialog între 
două culturi diferite, precum și ca o strategie im- 
portantă de management al conflictului cu scopul 
realizării integrării și cooperării într-un cadru social 
democratic, care tinde către stabilitate. 

Spre deosebire de conflictul cultural care poate 
surveni în desfășurarea forțelor armate în cadrul mi- 
siunilor internaţionale care implică „colaborare cu di- 
ferite grupuri culturale, în interiorul diferitelor grupu- 
ri culturale sau împotriva altor grupuri culturale, un- 
de soldaţii au nevoie să intervină și să acţioneze 
în situaţii necunoscute, în care nu deţin experienţă 
anterioară și în cadrul cărora combatanții, aliaţi sau 
adversari, manifestă valori, credinţe, tipare de com- 
portament, precum și dorințe diferite de ale lor'5, 
aculturaţia este un proces psiho-social dinamic ba- 
zat pe transformare, adaptare și influențare între 
două culturi cu scopul integrării grupului cu valori 
subdominante în grupul cu valori dominante, care 
asigură îndeplinirea acelorași funcţii sociale ca ale 
grupului dominant și accesul în structuri organiza- 
tionale, guvernate de relațiile de putere între grupu- 
ri. În acest sens, aculturaţia reprezintă un proces 
psiho-social dinamic, care poate îndeplini un rol în 
managementul conflictului prin efectul său de sta- 
bilire a unui dialog inter-cultural. Cultura strategică 
poziţionează procesul aculturaţiei în contextul unei 
evoluţii sociale contemporane dictată de liberaliza- 
rea granițelor și de fluxuri informatice transmise 
prin canale variabile, fenomenul globalizării și dez- 
voltarea unei identități biculturale. 


Concluzie 

Aculturaţia se manifestă ca o formă de compro- 
mis între menţinerea propriilor valori culturale și a- 
daptarea la un cadru social complex al unei ţări de 
adopţie. În același timp, aculturaţia poate fi înţelea- 
să ca o formă de compromis prevăzută de situaţia 
în care se exercită influențarea reciprocă a culturi- 
lor care trăiesc în vecinătate. Prin aculturaţie înţe- 
legem starea de absenţă a conflictului cultural ce 
poate fi determinat de factori ca negarea valorilor 
culturale și posibilitatea pierderii identităţii cultura- 
le. În ciclul conflictului cultural care poate fi provo- 
cat de cauzele amintite anterior, aculturaţia se ma- 
nifestă diferit de strategiile de negociere între două 
părți angajate într-un conflict. Strategiile de nego- 
ciere sunt cu succes întruchipate de competenţe 
culturale, precum cunoașterea asupra unei regiuni, 
competențele lingvistice și cultura generală, luarea 
unei alte perspective, strategiile de management 
al stresului și tehnicile de adaptare emoţională. 

Aculturaţia reprezintă o soluţie de adaptare psiho- 
comportamentală la un context care presupune di- 
ferente de limbă, etnie și religie cu scopul mentine- 
rii propriilor valori. În timp ce strategiile de negocie- 
re și de mediere a unui conflict cultural enumerate 


mai sus devin utile forțelor armate, care desfășoa- 
ră operaţii la nivelul contactului intercultural, cu sco- 
pul înțelegerii factorilor umani, condiţie vitală pen- 
tru succesul misiunilor, aculturaţia se manifestă 
ca o strategie naturală de adaptare psiho-socială 
dintre două culturi plasate la graniţă sau dintre ca- 
re una poate fi minoritară. Aculturaţia este un feno- 
men de care depinde asigurarea managementului 
conflictului și menţinerea stabilităţii la nivelul între- 
gii societăți, percepută ca locul dinamismului de- 
mografic, social și cultural. 

